নির্বাচনের আগে সংগঠন নিয়ে অসন্তোষ প্রকাশ নিতিন নবীনের!

ওয়েব ডেস্ক : সামনে বাংলায় বিধানসভা নির্বাচন (West Bengal Assembly Election 2026)। তার আগে বঙ্গ সফরে এসেছেন বিজেপির সর্বভারতীয় সভাপতি নিতিন নবীন (Nitin Nabin)। বাংলায় এসে তিনি বঙ্গ নেতৃত্বের সঙ্গে বৈঠকও করলেন। তবে কলকাতায় নয়, বরং তিলোত্তমা থেকে ১৮৪ কিলোমিটার দূরে দুর্গাপুরে (Durgapur)। সেখানে তিনি কোর কমিটির বৈঠক সারেন। তবে কেন এতদূরে বৈঠক করা হল? তা নিয়ে বিতর্ক থাকতে পারে। তবে সূত্রের খবর, বৈঠকে সংগঠন নিয়ে স্পষ্ট অসন্তোষ প্রকাশ করেন বিজেপি (BJP) সভাপতি।

সূত্রের খবর, বৈঠকে উপস্থিত রাজ্য ও কেন্দ্রীয় নেতৃত্বের সামনে একাধিক প্রশ্ন তুলেছেন নিতিন নবীন (Nitin Nabin)। কেন এখনও রাজ্যের সব বুথে বুথ কমিটি গঠিত হয়নি? কেন দলের মধ্যে ঐক্যের ঘাটতি রয়েছে? কেন বহু কর্মী নিষ্ক্রিয় হয়ে বসে আছেন? তা নিয়ে প্রশ্ন তুলেছেন তিনি। সঙ্গে স্পষ্ট নির্দেশ দিয়েছেন, বসে থাকা কর্মীদের দ্রুত নির্বাচনী কাজে নামাতে হবে।

আরও খবর : ‘কেউ কথা রাখেনি, কথা রেখেছেন মমতা’, ঘাটাল মাস্টার প্ল্যানের শিলান্যাসের পর বললেন দেব

জানা যাচ্ছে, বৈঠকে নিতিন নবীন (Nitin Nabin) আরও বলেন, ভোটের বৈচিত্র্য মাথায় রেখে দায়িত্ব বণ্টন করতে হবে। তাঁর মতে, রাজ্যে বিজেপির (BJP) জনসংযোগে স্পষ্ট ঘাটতি রয়েছে। স্থানীয় স্তরে কর্মসূচির অভাব চোখে পড়ছে বলেও জানিয়েছেন তিনি। এই দুর্বলতা কাটাতে সংগঠনকে মাঠে নামতে হবে বলে কড়া বার্তা দেন তিনি।

বৈঠকে তিনি জানান, নির্বাচনের আগে ফের বাংলায় আসবেন। তখন এই নির্দেশগুলি কতটা বাস্তবায়িত হয়েছে, তার খোঁজ নেবেন। এর ফলে নির্বাচনের আগে ফলে বিজেপির রাজ্য নেতৃত্বের উপর চাপ যে আরও বাড়ল, সেটাই মনে করছে রাজনৈতিক মহল।

দেখুন অন্য খবর :